  Майя Бывальцева 101 аресаз улонысь кошкиз Россиысь тужгес арлыдоез актёр Владимир Зельдин. 31-тӥ коньывуонэ со сярысь ивортэ «Интерфакс». Совето Союзысь но Россиысь тодмо актёрлэн сюлэмыз жугиськемысь дугдӥз 9 часын ӵукна, веразы Склифософский нимо институтын. 2016-тӥ арын 10-тӥ тулыспалэ 101-тӥзэ вордӥськон нуналзэ СССР-ысь калык артист пусйиз Россиысь армилэн Академ шор театрезлэн сцена вылаз. ВАТСАН Владимир Зельдин вордскиз Тамбов улосвылын 1915-тӥ арын. Нырысетӥзэ бадӟым рользэ шудӥз Иван Пырьевлэн «Свинарка и пастух» комедияз, со экранъёс вылэ потӥз 1941-тӥ арын. Зельдинлэн тужгес тодмо ужъёсыз — «Учитель танцев», «Укрощение строптивой», «Дядя Ваня». Тегъёс: Лулчеберет Москва Театр кино искусство буреваён  